APL. Noyabr oyining eng yaxshi futbolchisi va murabbiyi nomiga da’vogarlar ma’lum bo‘ldi

Angliya Premyer Ligasining noyabr oyidagi eng yaxshi futbolchisi va murabbiyini aniqlash uchun so‘rovnoma boshlandi.

Eng yaxshi o‘yinchi bo‘lishga yettita futbolchi da’vogar bo‘lib turibdi. Mazkur ro‘yxatda “Tottenhem” va “Lester”dan ikkitadan futbolchi bor.
Dele Alli (“Tottenhem”) — 4 ta o‘yinda 3 gol va 1 samarali uzatma
Raul Ximenes (“Vulverhempton”) — 3 ta o‘yinda 3 gol
Sadio Mane (“Liverpul”) — 4 ta o‘yinda 3 gol va 1 smarali uzatma
Li Musse (“Sheffild Yunayted”) — 3 o‘yinda 1 gol va 3 samarali uzatma
Son Hyon Min (“Tottenhem”) — 4 o‘yinda 2 gol va 4 smarali uzatma
Chaglar So‘yunchu (“Lester”) — 3 o‘yinda 1 gol va 3 quruq o‘yin
Jeymi Vardi (“Lester”) — 3 o‘yinda 3 gol va 2 samarali uzatma
Eng yaxshi murabbiy nomi uchun esa to‘rtta mutaxassis kurash olib boradi.

Noyabr oyida g‘alabali seriya qayd etgan Yurgen Klopp va Brendan Rojers qatoridan “Sheffild Yunayted” ustozi Kris Uaylder ham o‘rin oldi. Uaylder shogirdlari 3 o‘yinda bir g‘alaba qayd etdi. Shuningdek, uning jamoasi “Tottenhem” (1:1) va “Manchester Yunayted”ga (3:3) qarshi o‘yinlarda duranga erishdi.
Yurgen Klopp (“Liverpul”) — 4 o‘yin, 4 g‘alaba
Brendan Rojers (“Lester”) — 3 o‘yin, 3 g‘alaba
Nunu Eshpiritu Santu (“Vulverhempton”) — 3 o‘yin, 2 g‘alaba, 1 durang
Kris Uaylder (“Sheffild Yunayted”) — 3 o‘yin, 1 g‘alaba, 2 durang